તારીખ છે 21 ઓગસ્ટ અને સમય વહેલી સવારના 2:30 am વાગ્યાનો છે, સ્થળ છે સીરીયાનું પાટનગર દમાસ્ક (પશ્વિમ એશિયામાં આવેલ આરબ દેશ ) . દેશની સરકારથી હારી-થાકી ગયેલા લોકો, જેઓ કોઇપણ ભોગે દેશને મુખ્ય શાસક પક્ષ ( રૂલિંગ પાર્ટી ) દ્વારા થતા અન્યાયોથી મુક્ત કરાવવા માગે છે. સીરીયાના દમાસ્કનો રહેણાંક વિસ્તાર છે અને રાત્રે બધા ગાઢ નીંદરમાં છે. ત્યાં જ અચાનક હવામાં રાસાયણિક હથિયારો વડે હુમલો થાય છે !! બિનસત્તાવાર રીતે લગભગ 1500 લોકોના મૃત્યુ થાય છે ( તેમાં 300 જેટલા બાળકો પણ છે !! ) આ હુમલો થયા છતાં પણ સીરીયાઈ શાસન તેના સમાચાર દબાવવાની કોશિશ કરતી રહે છે, પણ બેસહારા લોકોની મદદે સોશિયલ મીડીયા આવે છે !! જી હાં, અસરગ્રસ્ત વિસ્તારોના કેટલાક જાગૃત લોકો ત્યાં ફેલાયેલી તબાહીના વિડીયો યુટ્યુબ જેવી સોશિયલ સાઈટ્સ પર અપલોડ કરવા લાગે છે અને ટિવટર પર પણ તેની જાણકારી મુકવા માંડે છે.